આવા સંજોગો વચ્ચે ફરી પૂર્વમાં ચીન અને ભારત બે દેશો દિશા પરિવર્તન કરી શકે તેવી સ્થિતિમાં આવીને ઊભા છે. ભારતે પશ્ચિમના મૂળ સેક્યૂલર અને અમેરિકાના લોકશાહી સ્વભાવને આવકાર્યો છે. ચીને પણ મૂળ સેક્યુલર વિચારને આવકાર્યો છે, લોકશાહી પ્રણાલીને બાદ રાખીને. ચીન વધારે ઝડપથી વિકસ્યું છે અને વિકસી રહ્યું છે, જ્યારે લોકશાહી પ્રણાલીને કારણે ભારતની ચાલ ધીમી છે તેવો ગણગણાટ છે. આવા ગણગણાટ વચ્ચે પ્રાચીન ગૌરવનું ગાન પણ વધ્યું છે અને તેના કારણે લૂક ઇસ્ટ પોલિસી પણ પ્રબળ બની છે, કેમ કે પૂર્વ દિશા ભારતના ભવ્ય વારસાની યાદ અપાવી શકે છે. પણ સવાલ એ છે કે વાસ્તુશાસ્ત્ર પ્રમાણે નહીં, પણ રાજ્યશાસ્ત્ર પ્રમાણે ભારતને કઈ દિશા સૌથી વધુ લાભ કરાવશે?